ФК Бајерн Минхен

ФК Бајерн Минхен (нем. FC Bayern München e. V.) немачки је фудбалски клуб из Минхена. Тренутно се такмичи у Бундеслиги. Најуспешнији је клуб у историји немачког фудбала; 35 пута је клуб био шампион Бундеслиге док је 21 пут освојио национални куп. Бајерн је основало једанаест фудбалера, које је предводио Франц Џон, 1900. године. Иако је Бајерн освојио првенство Немачке 1932, клуб није био изабран у скуп екипа које ће чинити новоформирано домаће фудбалско такмичење — Бундеслигу, 1963. године. Највећи период успеха био је током средине 70-их година под капитенством Франца Бекенбауера када је клуб трипут узастопно био победник Купа европских шампиона (1974, 1975. и 1976). Баварци су укупно једанаест пута учествовали у финалима Купа европских шампиона, односно Лиге шампиона а последњи пут су били прваци 2020. када су освојили своју шесту титулу шампиона Европе. Бајерн је такође био шампион по једног Купа УЕФА и Купа победника купова те по два Суперкупа Европе, Интерконтинентална купа и Светска клупска првенства што га чини једним од најуспешнијих европских фудбалских клубова. Локални Бајернови ривали су Минхен 1860 и Нирнберг, а најпознатије ривалство има са Борусијом Дортмунд. Од 2005. године, Бајерн домаће утакмице игра на Алијанц арени. До тада је клуб из Минхена 33 године био домаћин на Олимпијском стадиону. Традиционалне клупске боје су црвена и бела док је грб у бојама заставе Баварске. Када је реч о приходима, Бајерн Минхен је четврти фудбалски клуб са највећом зарадом на свету, који је 2019. зарадио укупно 629,2 милиона евра. На крају сезоне 2020/21, Бајерн је био први на УЕФА-иној клупској ранг-листи. Историја Бајерн је основан 1900. године, а у првих четврт века није није имао запаженије успехе. У другој половини Вајмарске Републике освојили су два шампионата Јужне Немачке и прву титулу националног првака - 1932. године. Следеће године су управо из њиховог града на власт у земљи стигли нацисти и потписали смртну пресуду за клуб. Председник и тренер клуба у то доба су били Јевреји, који су напустили земљу да би сачували живот. Клуб је после Другог светског рата играо у локалној Оберлиги (једној од пет у Немачкој) и једном чак испао из ње, пре него што ће 1957. освојити први (од 20) трофеја у Купу. Лоши резултати нису препоручили Бајерн за место у уводној Бундеслиги, па су у највиши лигашки ранг стигли тек у трећој сезони. Међутим, већ тада су основе постављене - тренер Златко Чајковски организовао је млади тим, предвођен Бекенбауером, Милером и Мајером, који ће доминирати дуже од деценије. Бајерн је убрзо почео да ређа трофеје, укључујући и три узастопне европске титуле (1974, 1975. и 1976). Крајем 1980-их (освајањем десете титуле) Бајерн је од Нирнберга преузео титулу Рекордмајстера, мало затим Келн је свргнут са првог места вечне табеле Бундеслиге. Данас је Бајерн убедљиво најтрофејнији клуб Немачке, апсолутни рекордер по броју шампионских титула (30). Током протеклих десетак година Бајерн је отишао корак даље. Из сезоне у сезону у срце Баварске стижи најбољи фудбалери главних ривала у лиги, што има лош утицај на само такмичење, али ствара потпуну доминацију Бајерна. Насупрот томе, Бајерн има велике проблеме да одржи корак са ривалима из богатијих лига у Енглеској, Шпанији и Италији, а доба када су његови играчи пет пута у 12 година били бирани за најбоље на континенту је плусквамперфекат. Рангиран је као трећи у листи ФИФА најбољих клубова 20. века. Успеси Национални Бундеслига Првак (35–рекорд): 1931/32, 1968/69, 1971/72, 1972/73, 1973/74, 1979/80, 1980/81, 1984/85, 1985/86, 1986/87, 1988/89, 1989/90, 1993/94, 1996/97, 1998/99, 1999/00, 2000/01, 2002/03, 2004/05, 2005/06, 2007/08, 2009/10, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23, 2024/25, 2025/26. Вицепрвак (10): 1969/70, 1970/71, 1987/88, 1990/91, 1992/93, 1995/96, 1997/98, 2003/04, 2008/09, 2011/12. Куп Немачке Освајач (21–рекорд): 1956/57, 1965/66, 1966/67, 1968/69, 1970/71, 1981/82, 1983/84, 1985/86, 1997/98, 1999/00, 2002/03, 2004/05, 2005/06, 2007/08, 2009/10, 2012/13, 2013/14, 2015/16, 2018/19, 2019/20, 2025/26. Финалиста (4): 1984/85, 1998/99, 2011/12, 2017/18. Суперкуп Немачке Освајач (12–рекорд): 1982 (незванично), 1987, 1990, 2010, 2012, 2016, 2017, 2018, 2020, 2021, 2022, 2025. Финалиста (8): 1989, 1994, 2008 (незванично), 2013, 2014, 2015, 2019, 2023. Фуџи куп Немачке (претеча лига купа) Освајач (5–рекорд): 1986, 1987, 1988, 1994, 1995. Финалиста (2): 1993, 1996. Лига куп Немачке Освајач (6–рекорд): 1997, 1998, 1999, 2000, 2004, 2007. Финалиста (1): 2006. Телеком куп Немачке (наследник лига купа) Освајач (5–рекорд): 2013, 2014, 2017 (зимски), 2017 (летњи), 2019. (зимски) Финалиста (1): 2010. Међународни Интерконтинентални куп Освајач (2–најуспешнији немачки клуб): 1976, 2001. Светско клупско првенство Освајач (2–најуспешнији немачки клуб): 2013, 2020. Куп европских шампиона / Лига шампиона Освајач (6–најуспешнији немачки клуб): 1973/74, 1974/75, 1975/76, 2000/01, 2012/13, 2019/20. Финалиста (5): 1981/82, 1986/87, 1998/99, 2009/10, 2011/12. Куп победника купова Освајач (1): 1966/67. Куп УЕФА Освајач (1): 1995/96. Суперкуп Европе / УЕФА суперкуп Освајач (2–најуспешнији немачки клуб): 2013, 2020. Финалиста (3): 1975, 1976, 2001. Триплете Бајерн је једини европски клуб који је успео да освоји све могуће триплете (континентална, домаћа и европска триплета). Триплета Континентална триплета (Бундеслига, Куп Немачке, Лига шампиона) 2012/13, 2019/20. Европска триплета (Куп победника купова, Куп европских шампиона, Куп УЕФА) Куп победника купова 1966/67, Куп европских шампиона 1973/74, Куп УЕФА 1995/96. Домаћа триплета (Бундеслига, Куп Немачке, Лига куп Немачке) 1999/00. Такмичења која се састоје од само једног меча где учествују две екипе (нпр. Суперкуп Европе или Суперкуп Немачке) углавном се не рачунају као део трипле круне. Сва финала међународних купова Бајерн Минхена Куп европских шампиона / Лига шампиона Куп победника купова Куп УЕФА Суперкуп Европе / УЕФА суперкуп Интерконтинентални куп Светско клупско првенство Играчи Тренутни састав Ажурирано 28. јануара 2024. На позајмици Познати бивши играчи Капитени Повучени бројеви 12 — у част навијача клуба који симболично представљају подршку тиму као 12. играч. Тренери Дресови (произвођачи и спонзори) Грб кроз историју УЕФА коефицијент Ажурирано 14. децембра 2020 Референце Спољашње везе Званични веб-сајт